b"\n_START_ARTICLE_\nEstret de Gibraltar\n_START_SECTION_\nEtimologia\n_START_PARAGRAPH_\nL'estret i el penyal de Gibraltar deuen el seu nom a una deformaci\xc3\xb3 de Jabal T\xc3\xa0riq (\xd8\xac\xd8\xa8\xd9\x84 \xd8\xb7\xd8\xa7\xd8\xb1\xd9\x82), de T\xc3\xa0riq ibn Ziyad, que el 711 va travessar l'estret par atacar la Hisp\xc3\xa0nia visig\xc3\xb2tica, en la primera incursi\xc3\xb3 musulmana a la pen\xc3\xadnsula Ib\xc3\xa8rica.\n_START_SECTION_\nGeopol\xc3\xadtica\n_START_PARAGRAPH_\nL'estret de Gibraltar t\xc3\xa9 una posici\xc3\xb3 estrat\xc3\xa8gica molt important. Els vaixells que naveguen de l'Atl\xc3\xa0ntic a la Mediterr\xc3\xa0nia i viceversa passen a trav\xc3\xa9s d'aquest estret. Moltes persones que viatgen d'Europa cap a \xc3\x80frica i viceversa tamb\xc3\xa9 ho fan creuant l'estret. Hom ha establert carrils de navegaci\xc3\xb3 per facilitar-hi el tr\xc3\xa0nsit._NEWLINE_Darrerament, l'estret \xc3\xa9s escenari habitual d'intents d'entrada a la Uni\xc3\xb3 Europea per part d'africans que hi veurien refusada la immigraci\xc3\xb3 per canals legals. No tots s\xc3\xb3n reeixits, sigui per l'enfonsament de les barques emprades per a la travessa (sovint molt sobrecarregades), sigui per la intercepci\xc3\xb3 dels serveis politicomilitars espanyols. Pel constant degoteig de morts \xc3\xa9s considerat un problema humanitari de primer nivell a Espanya, on rep un seguiment period\xc3\xadstic quotidi\xc3\xa0, si b\xc3\xa9 cap pol\xc3\xadtica no ha reeixit a esmenar-lo."